Press – Redd Barna Ungdom

Press – Redd Barna Ungdom er en norsk ungdomsorganisasjon som jobber mot strukturelle årsaker til at barns rettigheter brytes. Press er Redd Barnas ungdomsorganisasjon, men har eget organisasjonsnummer og er juridisk, økonomisk og politisk uavhengig av moderorganisasjonen. Press- Redd Barna Ungdom er den eneste ungdomsorganisasjonen i Norge, som jobber utelukkende etter FN-s Barnekonvensjon for barns rettigheter. Isaac Elstad Røssnes ble valgt til leder på organisasjonens landsmøte våren 2022.

Press gir ut tidsskriftet Larm to ganger i året.  

 Formål 
Ifølge organisasjonens vedtekter har Press – Redd Barna Ungdom som sin overordnede målsetting å arbeide for en verden der FNs barnekonvensjon blir overholdt i alle land. Organisasjonen påvirker lokale, nasjonale og internasjonale beslutningstakere til å gjennomføre tiltak og føre en politikk som er i samsvar med barnerettighetene. Organisasjonens slagord er: «Barns rettigheter brytes – ta det personlig!».

 Historie 
Press – Redd Barna Ungdom ble grunnlagt 12. august 1995 av unge aktivister i Redd Barna. På landsmøtet i 1999 ble løsrivelse fra Redd Barna diskutert og vedtatt. Press har siden da vært en egen, medlemsstyrt ungdomsorganisasjon. På Landsmøtet i 2014 endret organisasjonen navn fra «PRESS - Redd Barna Ungdom» til «Press», og på Landsmøtet i 2018 til «Press - Redd Barna Ungdom».

 Organisasjon 
Press – Redd Barna Ungdom er partipolitisk og religiøst uavhengig. Organisasjonens høyeste organ er landsmøtet, som arrangeres hvert år innen utgangen av mai. Mellom landsmøtene er det Press’ landsstyre som fatter politiske, organisatoriske og økonomiske vedtak på vegne av organisasjonen. Dette organet møtes minst fire ganger i året, og består av inntil 11 personer. Mellom landsstyremøtene står Sentralstyret og sekretariatet for organisasjonens daglige drift. I Sentralstyret sitter inntil åtte personer, som blir valgt på landsmøtet, mens sekretariatet består av fire stillinger (per 2025). Press har i 2018 ca. 24 lokallag. Alle mellom 13 og 25 år kan være medlemmer, og alle over 25 kan være støttemedlemmer. 

 Gullbarbie-prisen 
Siden 2010 har Press – Redd Barna Ungdom årlig delt ut prisen Gullbarbie til de som får ungdommen til å føle seg verst, blant annet ved å vise uoppnåelige skjønnhetsidealer, og lager et bilde for ungdommer om at «alle» bør se slik ut. Ungdom sender inn forslag til kandidater, som gjør at vinnerne av Gullbarbie-prisen er valgt av ungdommene selv. 

Tidligere vinnere av Gullbarbie:

 2025: Gutta Sprut AS
 2024: Shein
 2023: Ex On The Beach
 2022: Brandy Melville
 2021: Sophie Elise AS
 2020: Blogg.no
 2019: Victoria's Secret
 2018: Bik Bok
 2017: Nettavisen
 2016: Dagbladet
 2015: Elevkalenderen
 2014: Russedress
 2013: Victoria's Secret: A Body For Every Body
 2012: Jack&Jones
 2011: Diesel

 Ledere 
 2008–2010: Kirsten Kolstad Kvalø
 2012–2015: Andrea Sjøvoll
 2015–2017: Karoline Steen Nylander
 2017–2018: Øystein Kolstad Kvalø
 2018–2020: Mina Vinje
 2020–2022: Lea Mariero
 2022–2023: Isaac Elstad Røssnes
 2023-2024: Maja Enerhaug Egge
 2024-d.d.: Marius Sjølyst

 Referanser 

 Eksterne lenker 


  Gullbarbie.no

__INDEKSER__

Kategori:Norske ungdomsorganisasjoner
Kategori:Landsrådet for Norges barne- og ungdomsorganisasjoner
Kategori:Redd Barna
Kategori:Organisasjoner etablert i 1995
Kategori:Frivillighet